**НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА РЕДА И УСЛОВИЯТА ЗА УПРАЖНЯВАНЕ ПРАВАТА НА СОБСТВЕНОСТ НА ОБЩИНА ПЛОВДИВ В ТЪРГОВСКИ ДРУЖЕСТВА С ОБЩИНСКО УЧАСТИЕ В КАПИТАЛА.**

**ВНОСИТЕЛ: ИНЖ. ИВАН ТОТЕВ – КМЕТ НА ОБЩИНА ПЛОВДИВ**

 ***Проект***

 Съгласно чл. 26, ал. 4 от Закона за нормативните актове, в законоустановения срок от 30 дни, община Пловдив чрез настоящото публикуване за обществена консултация, предоставя възможност на заинтересованите лица да направят своите предложения и становища по проекта на Наредбата на е-mаil адрес: pno@abv.bg или в деловодството на община Пловдив, пл. „Стефан Стамболов” № 1.

**МОТИВИ**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА РЕДА И УСЛОВИЯТА ЗА УПРАЖНЯВАНЕ ПРАВАТА НА СОБСТВЕНОСТ НА ОБЩИНА ПЛОВДИВ В ТЪРГОВСКИ ДРУЖЕСТВА С ОБЩИНСКО УЧАСТИЕ В КАПИТАЛА.**

**I. Причини, които налагат приемането на Наредба за изменение и допълнение на Наредбата за реда и условията за упражняване правата на собственост на община Пловдив в търговски дружества с общинско участие в капитала:**

 На 01.02.2019г. от 44-то Народно събрание е приет Закон за изменение и допълнение на Закона за лечебните заведения, постановен за обнародване в „Държавен вестник“ с Указ № 24 от 06.02.2019г. на Президента на Република България. В § 5 на горепосочения Указ са приети изменения и допълнения на разпоредбата на чл. 105 от Закона за лечебните заведения. В алинея 1 на същия се уреждат правилата за извършване на разпоредителни сделки с дълготрайни материални активи на лечебни заведения с държавно или общинско участие в капитала на стойност по-голяма от 10 000 (десет хиляди) лева, както и учредяването на вещни права върху недвижими имоти - собственост на посочените дружества. В настоящата Наредба за реда и условията за упражняване правата на собственост на община Пловдив в търговски дружества с общинско участие в капитала е предвидено този праг да бъде 20 000 (двадесет хиляди) лева.

В тази връзка разпоредбите на чл.18, т.18 и чл.20, т.16 от Наредбата за реда и условията за упражняване правата на собственост на община Пловдив в търговски дружества с общинско участие в капитала противоречат на така приетия чл. 105 от Закона за лечебните заведения, което от своя страна налага тяхното изменение, съобразно новите законови текстове.

Предвид гореизброените обстоятелства, **считаме за законосъобразно и целесъобразно да се приеме Наредба за изменение и допълнение на** **Наредбата за реда и условията за упражняване правата на собственост на община Пловдив в търговски дружества с общинско участие в капитала.**

При изработването на проекта на Наредба за изменение и допълнение на Наредбата за реда и условията за упражняване правата на собственост на община Пловдив в търговски дружества с общинско участие в капитала са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.

**Принцип на необходимост** – При обективно и обосновано разглеждане на Наредбата за реда и условията за упражняване правата на собственост на община Пловдив в търговски дружества с общинско участие в капитала бе установено наличието на текстове, противоречащи на новоприетия чл. 105 от Закона за лечебните заведения.

С оглед на извършения анализ, е видна по безспорен начин необходимостта същите да бъдат актуализирани съгласно Закона за изменение и допълнение на Закона за лечебните заведения, приет от 44-то Народно събрание на 01.02.2019г чрез приемане на Наредба за изменение и допълнение на Наредбата за реда и условията за упражняване правата на собственост на община Пловдив в търговски дружества с общинско участие в капитала.

**Принципът на обоснованост** – Изготвянето на Наредба за изменение и допълнение на Наредбата за реда и условията за упражняване правата на собственост на община Пловдив в търговски дружества с общинско участие в капитала се обосновава с разпоредбите на чл.21, ал.1, т.23 и ал.2 от ЗМСМА, във вр. с чл.147, ал.2 от Търговския закон, във вр. с чл.8, чл.11, ал.3 и чл.15, ал.1 от ЗНА, във вр. с чл.75, чл.76, ал.3, чл.77 и чл.79 от АПК, във вр. с чл.105 от Закона за лечебните заведения.

**Принципите на предвидимост и откритост** са спазени – проектът с мотивите и предварителната оценка на въздействието са публикувани на официалния сайт на община Пловдив за становища и предложения от заинтересованите лица.

 **Принципът на съгласуваност** – чрез сайта на община Пловдив проектът с мотивите и предварителната оценка на въздействието публично са предоставени на заинтересованите лица, като в предложението до Общински съвет Пловдив ще бъдат взети предвид направените предложения и дадените становища.

**Принципът на субсидиарност, пропорционалност и стабилност** – предложеното приемане на Наредба за изменение и допълнение на Наредбата за реда и условията за упражняване правата на собственост на община Пловдив в търговски дружества с общинско участие в капитала е в съответствие с нормативните актове от по-висока степен.

 При изработване на проекта на Наредба за изменение и допълнение на Наредбата за реда и условията за упражняване правата на собственост на община Пловдив в търговски дружества с общинско участие в капитала е спазен чл.18а от Закона за нормативните актове, както и разпоредбите на глави II и III от същия. Извършена е **предварителна оценка на въздействието** на исканото изменение и допълнение на съществуващата Наредба.

**II. Цел на приемане на Наредба за условията и реда за упражняване правата на собственост на община Пловдив в търговски дружества с общинско участие в капитала.**

Целта на приемането на Наредба за изменение и допълнение на Наредбата за реда и условията за упражняване правата на собственост на община Пловдив в търговски дружества с общинско участие в капитала е привеждане на разпоредбите на чл.18, т.18 и чл.20, т.16 от действащата Наредба в съответствие с относимите нормативни актове от националното законодателство и в частност с разпоредбите на новия чл. 105 от Закона за лечебните заведения.

**III. Финансови средства, необходими за прилагането на Правилника**

Не са необходими финансови средства за прилагането на Наредбата.

**IV. Очаквани резултати –** Привеждане на разпоредбите на местната нормативна уредба в синхрон с националното законодателство.

**V. Анализ за съответствие с правото на Европейския съюз**

*Предлаганото приемане на Наредба за изменение и допълнение на Наредбата за реда и условията за упражняване правата на собственост на община Пловдив в търговски дружества с общинско участие в капитала е в съответствие с нормативните актове от по-висока степен, както и с това на европейското законодателство.*

 Приемането на Наредба за изменение и допълнение на Наредбата за реда и условията за упражняване правата на собственост на община Пловдив в търговски дружества с общинско участие в капитала е подзаконов нормативен акт за прилагане на отделни разпоредби на Закона за местното самоуправление и местната администрация, Закона за общинската собственост, Търговския закон; Закон за лечебните заведения, Закона за публичните финанси, Закона за държавните помощи; Закона за нормативните актове и други приложими законови разпоредби, *поради което съответствието й с правото на Европейския съюз е предопределено от съответствието на цитираните нормативни актове с правото на Европейския съюз и доколкото тези норми са транспонирани и въведени в националното законодателство на РБ.*

В изпълнение на изискванията на Закона за нормативните актове е извършена предварителна оценка на въздействието на проекта на подзаконовия нормативен акт.

 Проектът на подзаконовия нормативен акт е публикуван на официалната страница на Община Пловдив на 15.02.2019г. за обществено обсъждане.

Към публикувания проект е прикачена и предварителната оценка на въздействие на проекта на Наредба за изменение и допълнение на Наредбата за реда и условията за упражняване правата на собственост на община Пловдив в търговски дружества с общинско участие в капитала.

**Правни основания:** чл.21, ал.1, т.23 и ал.2 от ЗМСМА, във вр. с чл.147, ал.2 от Търговския закон, във вр. с чл.8, чл.11, ал.3 и чл.15, ал.1 от ЗНА, във вр. с чл.75, чл.76, ал.3, чл.77 и чл.79 от АПК, във вр. с чл.105 от Закона за лечебните заведения.

**ПРОЕКТ ЗА РЕШЕНИЕ:**

 **1.** Приема Наредба за изменение и допълнение на Наредбата за реда и условията за упражняване правата на собственост на община Пловдив в търговски дружества с общинско участие в капитала**.**

***§* 1.** Изменя и допълва текста на чл.18, т.18, като същата придобива следната редакция:

***„т.18 взема решения за придобиване, разпореждане и/или сключване на лизингови договори за дълготрайни материални активи (само движими вещи) на стойност:***

***- над 10 000 (десет хиляди) лева с ДДС за лечебни заведения, и***

***-над 20000 (двадесет хиляди) лева с ДДС за всички останали търговски дружества;“***

***§* 2.** Изменя и допълва текста на чл.20, т.16, като същата придобива следната редакция:

***„т.16 взема решение за придобиване, разпореждане и/или сключване на лизингови договори за дълготрайни материални активи (само движими вещи) на стойност:***

***- над 10 000 (десет хиляди) лева с ДДС за лечебни заведения, и***

***-над 20000 (двадесет хиляди) лева с ДДС за всички останали търговски дружества;“***